#### Avtale

for toårig mastergradsstudium

ved Det matematisk-naturvitenskapelige fakultet, Universitetet i Bergen

Avtalen er basert på ”Grads- og studiereglement for UiB” og på ”Utfyllende regler for gradsstudier ved Det matematisk-naturvitenskapelige fakultet”

##### Del I: Generelle bestemmelser

###### Del II: Veiledningsavtale

###### Del III: Milepælsplan (planlagt studieprogresjon)

|  |  |
| --- | --- |
| **Del I**  | **Generelle bestemmelser** |

**1. Avtaleparter**

Del I inngås mellom student og institutt. Del II inngås mellom student og leder ved institutt/faglig ansvarlig enhet. Når veileder er oppnevnt, underskriver veileder avtalen.

**2. Formål og forutsetninger**

Masterstudiet skal gi en innføring i forskningsarbeid gjennomført innenfor fastlagte tidsrammer.

Avtalen skal klargjøre plikter og rettigheter under mastergradsstudiet.

Det er en forutsetning for å inngå avtalen at studenten er opptatt til mastergradsstudiet.

Avtalen skal inngås ved oppstart av mastergradsstudiet. Dette er en forutsetning for å beholde studieplassen.

**3. Avtaleperiode**

Avtalen gjelder for normert studietid, det vil si 4 semester for heltidsstudenter[[1]](#footnote-1).

Det kan avtales deltidsstudium med tilsvarende forlenging av avtaleperioden. Samlet total studietid (avtaleperiode) kan likevel ikke overstige det som tilsvarer 50 % pr. semester over hele studiet, det vil si 8 semester. Ved valg av en 30 studiepoeng (sp) oppgave kan deltidsstudium normalt bare innvilges for pensumdelen av studiet og før tildeling av prosjektoppgaven.

**4. Endringer i avtalen**

Forlengelse av avtalen gis bare etter at det er inngått en gjensidig forpliktende ferdigstillingsplan. En slik plan må foreligge senest en måned før normert tid utløper. Søknad om forlengelse behandles av programstyret og innvilges normalt for inntil 3 måneder for 60-sp oppgaver og inntil 6 uker for 30-sp oppgaver.

Etter særskilt grunngitt søknad kan det gis ytterligere forlengelse for 60-sp oppgaver. Det kan søkes om forlengelse maksimalt tre ganger, men til sammen ikke mer enn 6 måneder. For 30-sp oppgaver kan forlengelse normalt innvilges bare én gang.

Endringer i avtalen med hensyn til heltid/deltid behandles på programstyrenivå.

**5. Permisjon fra mastergradsstudiet/utsatt studiestart**

Studenten kan søke programstyret om permisjon fra mastergradsstudiet. Permisjoner kan innvilges på følgende grunnlag, jamfør *Utfyllende regler for gradsstudier ved Det matematisk-naturvitenskapelige fakultetet*.

* Studenter kan få inntil ett års permisjon fra masterstudiet uten å oppgi noen grunn dersom de søker før innlevering av mastergradsavtale og milepælsplan. Melding om permisjon må normalt gis innen utløpet av registreringsfristen. Ved permisjon utover ett år må søknaden begrunnes.
* Etter innlevering av mastergradsavtale og milepælsplan kan det søkes om permisjon dersom det er nødvendig pga for eksempel egen sykdom, ektefelles/ektepartners/samboers sykdom, egne/ektefelles/ektepartners/samboers barns sykdom, tvungen verneplikt, omsorg for egne barn i forbindelse med fødsel eller adopsjon, tyngende verv i studentpolitiske organer og lignende, eller av andre tvingende velferdsgrunner. Permisjon kan også gis når det er faglig velbegrunnet, for eksempel ved engasjement i faglig relevant arbeid, prosjekt, utenlandsopphold eller faglig relevante studier utenom programmet.

Permisjoner regnes ikke inn i studietiden.

Studenter som ikke er begynt på studiet, kan søke programstyret om utsatt studiestart.

**6. Kildebruk**

Studenten har plikt til å lære hvilke regler som gjelder for henvisning til kilder av ulike slag i skriftlige arbeider (se *Studentsider* «*Bruk av kilder i skriftlige arbeider ved Universitetet i Bergen*»). Fagmiljøet har plikt til å gi den veiledning som trengs for å lære seg god kildebruk.

Plagiat i innleveringer eller i masteroppgaven regnes for fusk, og kan føre til annullering av eksamensresultatet, stryk på oppgaven og eventuelt utestenging fra studieprogram og utvisning fra universitetet.

**7. Registrering**

Studenten skal hvert semester registrere seg og betale semesteravgift med unntak for eventuelle permisjonsperioder. Heltid/deltid skal registreres i samsvar med inngått avtale. Eventuelle endringer i heltid/deltid skal avtales før det kan gjøres endringer ved registreringen. Manglende registrering kan innebære at avtalen oppheves.

-----------------------------------------------------------------

Denne avtalen inngås for studium på **□** heltid **□** deltid \_\_\_% og gjelder for følgende periode…………………..

Bergen, den ......................

|  |  |
| --- | --- |
| Underskrift:.................................................... | ............................................................ |
| student | instituttleder/programstyreleder |
|  |  |
| Navn i blokkbokstaver:.................................................... | ............................................................ |

-----------------------------------------------------------------

***Endringer i avtalen***

Avtalen er endret på følgende punkter i samsvar med pkt 4.

Endringer i heltid/deltid fra **□** heltid **□** deltid \_\_\_% til \_\_\_\_\_\_\_\_\_\_\_\_\_

Endringer i avtaleperiode til \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bergen, den ......................

|  |  |
| --- | --- |
| Underskrift:.................................................... | ............................................................ |
| student | instituttleder/programstyreleder |

|  |  |
| --- | --- |
| **Del II**  | **Veiledningsavtale** |

**1. Avtaleparter**

Avtalens Del II inngås mellom student og leder ved institutt/faglig ansvarlig enhet. Når veileder er oppnevnt, underskriver veileder avtalen.

**2. Tildeling av veileder**

Tildeling av veileder(e) skjer ved institutt/faglig ansvarlig enhet.

*Lang oppgave på 60 sp:*

Studenter som er tatt opp til masterstudiet velger normalt en oppgave i løpet av 1. semester.

Studenten skal legge fram en prosjektbeskrivelse for programstyret innen ..................…[[2]](#footnote-2)

*Kort oppgave på 30 sp:*

Studenter som er tatt opp til masterstudiet med en kort masteroppgave velger normalt en oppgave når det teoretiske pensumet er tilnærmet fullført, og senest én måned før slutten av det 3. semesteret.

Studenten skal legge fram en prosjektbeskrivelse for programstyret innen ...................…[[3]](#footnote-3)

Prosjektbeskrivelsen godkjennes av veileder og skal være godkjent innen .....................…

Ved mer enn én veileder skal fordeling av ansvar klargjøres mellom veilederne. Dette danner grunnlag for fordeling av resultatmidler. Delingen settes til 25/75 eller 50/50 avhengig av om det er en biveileder og en hovedveileder eller to likestilte veiledere.

Heltidsstudentene har rett og plikt til å ha veiledning for sin mastergradssoppgave i …...... semester.

**3. Veiledningens omfang og art**

Heltidsstudenter ved masterprogram i ……….........................................................................

har rett på inntil 40 veiledningstimer individuelt eller i grupper i løpet av studiet. Ved forlengelse av avtalen etter del I, pkt 4 kan dette timetallet justeres.

Deltidsstudentens rett til veiledning avtales og fordeles i samsvar med avtalt studieprogresjon.

Veileder(e) skal gi råd om formulering og avgrensning av emne og problemstilling for oppgaven, litteratur, faglig innhold, arbeidsopplegg og fremdriftsplan. Veileder(e) plikter å ta imot og drøfte utkast med studenten. Dette skal normalt skje ved frammøte, men andre former kan avtales. Veiledningen skjer ved behov og skal fordeles mest mulig jevnt utover avtaleperioden. Veileder(e) skal føre oversikt over veiledningen for å holde seg orientert om framdrift i kandidatens arbeid og vurdere dette i forhold til arbeidsplanen.

Studenten plikter å holde veileder(e) orientert om sitt arbeid, minimum 2 ganger pr. semester, om nødvendig ved skriftlig melding. Dette gjelder også praktiske forhold som er viktige for framdriften av mastergradsprosjektet. Studenten plikter å etterleve de forskningsetiske prinsipper som gjelder for fagområdet.

Eventuelle eksterne veiledere skal orientere programstyret om framdriften i arbeidet med mastergradsoppgaven, minimum 1 gang pr semester.

**4. Endringer i veiledningsforholdet**

Både veileder og student kan be om at veiledningsavtalen blir opphevet. Studenten og programstyret forplikter seg gjensidig til å underrette den annen part dersom det oppstår problemer med å overholde avtalen.

Veiledere har plikt til å kontakte programstyret så tidlig som mulig dersom alvorlige problemer i framdriften av arbeidsplanen oppstår. Dersom studenten av ulike grunner ikke får den veiledningen som han/hun har krav på etter avtalen skal studenten gjøre programstyret oppmerksom på dette så tidlig som mulig. Programstyret kontaktes via studiekonsulent. Programstyret vil vurdere om veiledningsforholdet skal endres eller avsluttes.

Dersom det oppstår forhold i veiledningsrelasjonen som er i strid med retningslinjene[[4]](#footnote-4) ved UiB, skal det meldes til programstyrets leder eller administrativt ansvarlig (studiekonsulent) på programmet.

**5. Publisering av resultater fra mastergradsoppgaven**

Veileder skal ha rett til å publisere resultater fra mastergradsoppgaven sammen med studenten. Studenten skal normalt stå som førsteforfatter dersom publikasjonen omfatter resultater kun fra mastergradsoppgaven. Inneholder publikasjonen resultater fra en eller flere hovedoppgaver, eller fra annen forskning, skal normalt studenten(e) være medforfatter(e).

**6. Rettigheter til data**

Denne avtalen kan inneholde presiseringer av rettigheter, eventuelt med begrensninger til eksterne data som er gjort tilgjengelig for studentene. Dette må gjøres i form av vedlegg. Instituttenes regler når det gjelder å levere inn egensamlet eller lånt materiale på forskriftsmessig måte kan også inngå i dette punktet.

Bergen, den …………………..

|  |  |  |
| --- | --- | --- |
| Underskrift:.............................................. | .................................................. | …………………………… |
| Student | Veileder  | Programstyreleder |
|  |  |  |
| Navn i blokkbokstaver:.............................................. | ………………………………. |  |
| Student | Veileder  |  |

**Del III: Milepælsplan for masterstudiet**

**Studieprogram / studieretning: ………………………………………………………………………………**

|  |  |  |
| --- | --- | --- |
| Studenten | Studentnummer | Studentens arbeidssted / ansvarlig institutt |
| Hovedveileder \* | Veileder-% | Arbeidssted (UiB, HVL, annet) |
| Biveileder / ekstern veileder \* | Veileder-% | Arbeidssted (UiB, HVL, annet) |
| Biveileder / ekstern veileder \* | Veileder-% | Arbeidssted (UiB, HVL, annet) |

\* se Del II, 2. avsnitt: Fordeling av resultatmidler

**Foreløpig tittel og/eller kort beskrivelse av masteroppgavens mål[[5]](#footnote-5):**

...................................................................................................................................................................

...................................................................................................................................................................

**Form av oppgave: □** 60 sp **□** 30 sp **□** Fellesarbeid

**Tidsplan av studiet frem til mastergraden er basert på** …….. **% studieinnsats**

|  |  |  |  |  |
| --- | --- | --- | --- | --- |
| Semester | Emne/sp | Emne/sp | Emne/sp | Merknader\* |
| 1. semester |  |  |  |  |
| 2. semester |  |  |  |  |
| 3. semester |  |  |  |  |
| 4. semester |  |  |  |  |

\* Dersom emner i milepælsplanen er avlagt før påbegynt masterstudium, må du skrive det i merknadsfeltet. Det vil dernest beregnes noe fratrekk i tid på masterstudiet.
NB! Inntil 10 av studiepoengene i milepælsplanen kan etter avtale med veileder være på 100-nivå.

**Innleveringsfrist for masteroppgaven:**

Innleveringsdatoer ved vanlig progresjon: opptak høst - 1. juni, opptak vår - 20. november. Se reglementet.

60-sp oppgave: start: ..............semester 20 ....... innleveres: ............................. 20 .........

 dato

30-sp oppgave: start: ............................. 20 ....... innleveres: ............................. 20 .........

 dato dato

Bergen,...........................................................................................................................................

 dato student veileder

For instituttet/programstyret:

Planen for masterstudiet er godkjent (med forbehold om eventuell overlapp/reduksjon mot andre interne og eksterne emner)

Bergen, .......................................................................................................................................

 dato leder for programstyre

1. For profesjonsstudier og integrerte 5-årige studieprogrammer gjelder det de to siste studieår. [↑](#footnote-ref-1)
2. For 60-sp oppgave: Senest to måneder inn i andre semester [↑](#footnote-ref-2)
3. For 30-sp oppgave: Senest fire uker etter fristen for å velge en masteroppgave [↑](#footnote-ref-3)
4. Etiske retningslinjer for relasjonen mellom veileder og student eller kandidat ved Universitetet i Bergen [http://www.uib.no/matnat/utdanning/reglement-og-prosedyrer/reglement-i-utdanningssaker-ved-det-matematisk-naturvitenskapelige-fakultet/etiske-retningslinjer-for-veiledningsrelasjoner](http://www.uib.no/matnat/utdanning/reglement-og-prosedyrer/reglement-i-utdanningssaker-ved-det-matematisk-naturvitenskapelige-fakultet/etiske-retningslinjer-for-veiledningsrelasjoner%20)  [↑](#footnote-ref-4)
5. Fylles ut når oppgaven er valgt:
For 60-sp oppgaver: I løpet av 1. semester, og senest to måneder inn i 2. semester.

For 30-sp oppgaver: Når det teoretiske pensumet er tilnærmet fullført, og senest én måned før slutten av det 3. semesteret. [↑](#footnote-ref-5)